**АДМИНИСТРАЦИЯ НА ПРЕЗИДЕНТА**

**НА РЕПУБЛИКА БЪЛГАРИЯ**

**КОМИСИЯ ПО НАИМЕНУВАНЕ НА ОБЕКТИ С НАЦИОНАЛНО ЗНАЧЕНИЕ И НАСЕЛЕНИ МЕСТА**

**ГОДИШЕН ДОКЛАД[[1]](#footnote-1)**

**ЗА РАБОТАТА НА КОМИСИЯТА ПО НАИМЕНУВАНЕ НА ОБЕКТИ С НАЦИОНАЛНО ЗНАЧЕНИЕ И НАСЕЛЕНИ МЕСТА**

**през 2023 година**

**СЪДЪРЖАНИЕ:**

1. Ред за осъществяване на дейността на Комисията по наименуване на обекти с национално значение и населени места

2. Брой проведени заседания на Комисията по наименуване на обекти с национално значение и населени места

3. Предложения, по които Президентът на Република България се е произнесъл

1. **Ред за осъществяване на дейността на Комисията по наименуване на обекти с национално значение и населени места ( Комисията )**

Комисията по наименуване на обекти с национално значение и населени места към президента на Република България е помощен орган със съвещателни функции, който подпомага президента при изпълнението на неговото правомощие по чл. 98, т. 13 от Конституцията.

1. **Брой проведени заседания на Комисията по наименуване на обекти с национално значение и населени места**

Комисията образува преписки по всяко постъпило предложение за наименуване или промяна на наименованието на обекти с национално значение и населени места.

За периода от 01 януари 2023 г. до 31 декември 2023 г. Комисията по наименуване на обекти с национално значение и населени места е провела едно заседание през м. ноември.

1. **Предложения, по които президентът на Република България се е произнесъл**
   1. *Предложения за наименуване на Международно летище София*

3.1.1*. Предложение от група граждани Летище София да бъде наименувано на генерал Борис Ганев - авиатор и авиоинструктор*

3.1.2 *Предложение* *от председателя на Българска академия на науките, Летище София да се наименува на Васил Левски по повод 150-тата годишнина от гибелта на Апостола*

Във връзка с предложението са разгледани и следните писма:

* Писмо от председателя на Съюза на българските писатели и писмо от председателя на Общобългарски комитет „Васил Левски“, двете в подкрепа на предложението за наименуване на летището на Васил Левски
* Писмо от председателя на Общобългарски комитет „Паисий Хилендарски“, в което се възразява срещу предложението за наименуване на летището на Левски и се поддържа позицията то да бъде наименувано на Паисий Хилендарски

Комисията единодушно прие решение предложенията за наименуване на Летище София да не бъдат подкрепени, а да бъде препоръчано на вносителите да се обърнат към Министерство на транспорта и съобщенията като принципал на летището и към Столична община.

Мотивите на Комисията за приетото решение са следните:

1. Министерството на транспорта и съобщенията (МТС) е принципал на „Летище София“ ЕАД, което е и най-голямото международно летище на територията на нашата страна. Това обстоятелство налага инициаторът на предложението да се обърне за становище относно наименуването на летището към МТС.

2. Добрият институционален диалог изисква да се вземе предвид и становището на Столична община.

3. През последните години в публичното пространство е имало различни инициативи за преименуване на летището, в т.ч. и предложения до Комисията по наименуване на обекти с национално значение и населени места към Президента на Република България, които обаче не са довели до обществен дебат и съгласувателни процедури. За евентуално одобрение на предложенията за наименуването на Летище София е необходимо да се проведат публични дискусии по темата, които да представят различните гледни точки и така да провокират гражданите да изразят своето отношение. Силният обществен отзвук, който се поражда при наименуването на обекти с национално значение, предполага системни усилия и предварително осигуряване на достатъчно широка обществена подкрепа за подобна стъпка с достатъчно убедителни аргументи.

3.2 *Предложениe от гражданин град Кърджали да носи името Наимовград*

Комисията единодушно прие решение предложението на вносителя да не бъде подкрепено със следните мотиви:

1. Предложението не отговаря на приетия за прилагане в работата на Комисията принцип № 6, а именно „Правото на инициатива за промяна в наименованието на дадено населено място следва да принадлежи на органите на местното самоуправление и трябва да бъде подкрепено от мнозинството от неговите граждани“.

3.3 *Предложение с. Дъбовица, община Сунгурларе*, *да носи името с. Шехово*

Комисията единодушно прие решение предложението на вносителя да не бъде подкрепено със следните мотиви:

1. Предложението не отговаря на приетия за прилагане в работата на Комисията принцип № 6, а именно „Правото на инициатива за промяна в наименованието на дадено населено място следва да принадлежи на органите на местното самоуправление и трябва да бъде подкрепено от мнозинството от неговите граждани“.

3.4 *Предложение от кмета на община Девин за преименуване на село Чуруково, община Девин, област Смолян, на село Чуреково*

Комисията единодушно прие решение предложението да не бъде подкрепено със следните мотиви:

1. Промяна в наименованието на всяко населено място се определя с Указ на президента на Република България. След извършена проверка е установено, че Указ за преименуване на село Чуреково не е издаван, следователно промяната в изписването името на селото най-вероятно се дължи на допусната административна грешка. С цел окончателно изясняване на казуса е необходимо вносителят на предложението да предостави всички налични документи, с които разполага по него.

3.5 *Предложения и позиции, свързани с наименуване на безименен връх в Рила планина на Людмил Янков – Людмата*

Областният управител на област Кюстендил е подкрепил в писмо инициативата на група граждани безименен връх в Рила планина да бъде наименуван на Людмил Янков – Людмата. Чрез Администрацията на Министерски съвет е постъпило и писмо от представители на инициативен комитет, съдържащо гореописаното предложение.

Комисията единодушно прие решение принципно да подкрепи предложението, но да бъде изискана допълнителна информация от вносителите.

Съгласно Правилата за работа на Комисията на президента са представени доклади за резултатите от проведените заседания. Заинтересованите лица са уведомени писмено за приетите решения и мотивите към тях.[[2]](#footnote-2)

1. На основание чл. 14 от Правилата за работа на Комисията по наименуване на обекти с национално значение и населени места [↑](#footnote-ref-1)
2. На основание чл. 11 и чл. 12 от Правилата за работа на Комисията по наименуване на обекти с национално значение и населени места [↑](#footnote-ref-2)